পাটমন্ত্রী গোলাম দস্তগীর সুস্থ
সিঙ্গাপুর জেনারেল হাসপাতালে চিকিৎসাধীন বস্ত্র ও পাটমন্ত্রী গোলাম দস্তগীর গাজী (বীরপ্রতীক) এখন সম্পূর্ণ সুস্থ রয়েছেন। তিনি স্বাভাবিকভাবে হাঁটাচলা ও খাওয়া-দাওয়া করতে পারছেন। তিনি আজ হাসপাতাল ছাড়তে পারবেন বলে ডাক্তাররা আশাবাদ ব্যক্ত করেছেন। বস্ত্র ও পাট মন্ত্রণালয়ের সংবাদ বিজ্ঞপ্তিতে রোববার এ তথ্য জানানো হয়েছে। বিজ্ঞপ্তিতে বলা হয়, পাটমন্ত্রী সিঙ্গাপুর থেকে মন্ত্রণালয়ের দৈনন্দিন কাজকর্মের বিষয়ে নির্দেশনা দিচ্ছেন। সিঙ্গাপুরের জেনারেল হাসপাতালে ১২ জানুয়ারি থেকে চিকিৎসাধীন রয়েছেন তিনি। মন্ত্রী নিউমোনিয়ায় আক্রান্ত হয়ে প্রথমে ঢাকার একটি হাসপাতালে চিকিৎসাধীন ছিলেন। পরে শারীরিক অবস্থার অবনতি হলে তাকে এয়ার অ্যাম্বুলেন্সে সিঙ্গাপুর নেয়া হয়।

সিঙ্গাপুর জেনারেল হাসপাতালে চিকিৎসাধীন বস্ত্র ও পাটমন্ত্রী গোলাম দস্তগীর গাজী (বীরপ্রতীক) এখন সম্পূর্ণ সুস্থ রয়েছেন। তিনি স্বাভাবিকভাবে হাঁটাচলা ও খাওয়া-দাওয়া করতে পারছেন। তিনি আজ হাসপাতাল ছাড়তে পারবেন বলে ডাক্তাররা আশাবাদ ব্যক্ত করেছেন। বস্ত্র ও পাট মন্ত্রণালয়ের সংবাদ বিজ্ঞপ্তিতে রোববার এ তথ্য জানানো হয়েছে। বিজ্ঞপ্তিতে বলা হয়, পাটমন্ত্রী সিঙ্গাপুর থেকে মন্ত্রণালয়ের দৈনন্দিন কাজকর্মের বিষয়ে নির্দেশনা দিচ্ছেন। সিঙ্গাপুরের জেনারেল হাসপাতালে ১২ জানুয়ারি থেকে চিকিৎসাধীন রয়েছেন তিনি। মন্ত্রী নিউমোনিয়ায় আক্রান্ত হয়ে প্রথমে ঢাকার একটি হাসপাতালে চিকিৎসাধীন ছিলেন। পরে শারীরিক অবস্থার অবনতি হলে তাকে এয়ার অ্যাম্বুলেন্সে সিঙ্গাপুর নেয়া হয়।